Notícies - La Festa Major Alternativa i la Cúpula de Tro 'es queden' a la Rambla del Celler\nLa Festa Major Alternativa i la Cúpula de Tro 'es queden' a la Rambla del Celler\nLes dues iniciatives continuaran a la Rambla del Celler, però amb variacions\nL'Ajuntament respon les crítiques per la ubicació la Festa Major Alternativa (24/mai/19)\nSuport d'entitats de Sant Cugat perquè la Festa Major Alternativa 'es quedi' (23/mai/19)\nLa FMA veu 'censura' en la negativa de l'Ajuntament per celebrar la gresca a la Rambla del Celler (18/mai/19)\nLa roda de premsa s'ha fet on s'ubicarà la FMA / Foto: Cugat Mèdia\nel 3/jun/19 Sílvia González Societat PDF\nDesprés de dos mesos de negociacions, la Festa Major Alternativa (FMA) i La Cúpula del Tro han arribat a una entesa amb l'Ajuntament a l'hora de decidir la ubicació d'aquests dos espais joves de la festa grossa de Sant Cugat. Les dues propostes, que l'any passat van celebrar-se entre la Rambla del Celler i Francesc Macià, marxaran enguany uns metres més enllà. En el cas de la FMA, la iniciativa continuarà a la rambla, però a la vorera del davant, en una zona amb arbres entre Puig i Cadafalch i el petit nucli d'habitatges que fa cantonada amb Cèsar Martinell. La Cúpula del Tro anirà al triangle que formen la Baixada de l'Alba amb la Rambla del Celler i el parc infantil.\nLa membre de la FMA, Clàudia Pla-Narbona, ha valorat la localització final, però ha qualificat d''intolerable' les negatives constants del consistori durant aquest temps per mantenir les propostes a l''Escalextric'. Des de la Cúpula no estan 'tan contents', ha fet palès un dels membres Guillem Parpal. No estan conformes amb què la resta d'activitats, FMA inclosa, acabin a les quatre de la matinada, quan ells hauran de plegar veles entre la una i les dues. Tot i així, la Cúpula del Tro continuarà 'batallant' aquesta qüestió amb l'Ajuntament.\nUn Ajuntament amb qui els organitzadors de les dues iniciatives es reuniran a l'octubre, ha avançat Pla-Narbona, per aconseguir tenir 'seus estables' per a la Festa Major 2020. La FMA i la Cúpula han aprofitat per agrair el suport de totes les entitats durant l'etapa en què no tenien tancada la ubicació.\nEls responsables faran públic el cartell aquest dimarts, però ja han donat a conèixer les dates: 27, 28 i 29 de juny (FMA) i el 28 i 29 (Cúpula). Aquests últims oferiran el karaoke i el Trona, i la FMA activitats infantils al matí, xerrades i batalla de penyes a la tarda, i concerts a la nit. En el cartell noms com Pubilles Ninja, Subversions i La Chunga. També destaquen les propostes de les Adventícies en la programació.\nLes localitzacions de la Cúpula del Tro i la FMA / Foto: FMA\nTot i els mals de cap, la FMA i la Cúpula ens quedem. Batallarem els problemes que ens anirem trobant al llarg dels anys.\ncupula del tro


MoraBanc, distingit com a Banc de l'Any a Andorra per 'The Banker'\nPublicat 02/12/2021 17:57CET\nEl jurat en destaca els resultats i la compra de Banc Sabadell d'Andorra\nMoraBanc ha estat distingit com a Banc de l'Any 2021 a Andorra per la revista 'The Banker', que edita el grup Financial Times, segons ha informat l'entitat andorrana en un comunicat de premsa aquest dijous.\nLa publicació ha valorat els bons resultats de MoraBanc durant l'any passat, però també la seva trajectòria, que marca quatre anys consecutius amb creixements dels beneficis i dels recursos gestionats.\n"L'operació de compra de la participació majoritària de Banc Sabadell d'Andorra, que reafirma la posició de lideratge de MoraBanc", també ha estat destacada pel jurat de 'The Banker'.\nEl conseller director general de l'entitat andorrana, Lluís Alsina, ha assenyalat que "les xifres ens diuen que MoraBanc és un banc fort i amb una projecció de futur que ens il·lusiona".\nI ha afegit: "Destacaria el fet de tenir uns equips compromesos amb el que volem ser: el banc que dona resposta i servei a les necessitats dels clients, que es transforma i s'adapta a les empreses i la societat, per construir junts un país nou".\nMoraBanc ha executat el seu últim pla estratègic potenciant la competitivitat de l'entitat, una inversió forta en tecnologia "que l'ha portat a ser el referent digital a Andorra", i una oferta de productes i serveis personalitzats amb "partners" com Goldman Sachs Asset Management, Santander per al servei de Confirming internacional o Cuatrecasas.\nEls resultats de l'últim exercici "han estat importants" en la concessió del premi com a Banc de l'Any d'Andorra, destaca MoraBanc.\nL'entitat va créixer en totes les línies de negoci: per quart any consecutiu incrementava el seu benefici fins als 30,1 milions; els recursos de clients van augmentar un 6,5% amb la superació de 8 milions; va incrementar la solvència i solidesa amb un increment del ROE fins al 9,47%; i va millorar la ràtio d'eficiència, que va ser de 60,5%.\nActualment, amb la incorporació del Banc Sabadell d'Andorra en el grup, els recursos gestionats són de 10.500 milions d'euros i la cartera creditícia de 1.600 milions.\nGESTIÓ DE LA COVID\nUn dels elements de valoració per al 2021 de 'The Banker' ha estat la capacitat de gestió davant les afectacions de la covid-19, tant a nivell intern com extern.\nEspecialment, la revista ha valorat el servei ininterromput que s'ha pogut donar, la capacitat de gestió a distància dels clients amb la banca en línia, o la gestió de situacions específiques de clients i "les solucions a mida".\nEls premis Bank of the Year que atorga la revista 'The Banker' valoren la capacitat de generar beneficis i aconseguir un avantatge competitiu per donar el millor servei als clients, "un objectiu aconseguit per MoraBanc".


Tornada de vacances – FentPensantDient\n3 Setembre 2012 by fentpensantdient\nTornar de vacances sempre costa, no cal dir-ho, però crec que quan tens fills encara costa més.\nEn el meu cas, aquest és el primer cop que “torno de vacances” sent mare ja que el setembre passat em vaig reincorporar a la feina després de 15 mesos entre baixa i excedència i els sentiments i la situació eren diferents.\nHem passat un estiu intens, el meu fill i jo bàsicament (el meu company per desgràcia no ha tingut vacances). Hem oblidat horaris, ens hem pres la vida amb calma, hem anat una mica per aquí i una mica per allà, ens hem remullat i passat calor, hem anat a la platja, a la muntanya, a sopar fora, hem menjat muntanyes de gelats (ara tocarà fer entendre que els gelats no es poden menjar sempre!!)…\nHan sigut unes vacances diferents. No hem fet cap gran viatge però jo he desconnectat molt. Crec que fer vacances amb nens, o com a mínim amb un nen de 2 anys, ajuda molt a desconnectar. Si aconsegueixes deixar-te portar pel seu ritme i les seves necessitats aconsegueixes trencar amb rutines i horaris, a part de fer una aventura de la cosa més senzilla!\nAl principi em vaig agobiar bastant pensant que em tocaria passar bona part de l’agost a Barcelona però un cop arribat el dia te n’adones que agafar un autobús, anar a buscar el papa a la feina i dinar fora ja és un super plan especial d’estiu. O veure gegants a les festes de Gràcia, o els carrers guarnits, o anar al parc a remullar-se a la font… Ja ho sabia però ho confirmo: els infants són capaços de fer especials les coses més senzilles.\nAixí que ens ho hem passat genial, no he cosit res i he cuinat més aviat poc. Però reprenc el blog amb idees noves per fer i per explicar, i una barreja de mandra i pena per la tornada a la rutina.\nAquesta entrada s'ha publicat en Criança i etiquetada amb vacances. Afegiu a les adreces d'interès l'enllaç permanent.\n← Bolonyesa vegana\n2 pensaments sobre “Tornada de vacances”\nEli | 3 Setembre 2012 a les 10:39\nDoncs si aqui ens re-trobem…jo amb la mateixa mandra, pena i un xic de ràbia d’haver de començar un altre cop amb els ritmes frenètics de la tornada a la “normalitat”, sempre em costa, desde que tinc fills és molt més dur i dolorós…ells encara estan de vacances amb els avis i ahir quan els deixàvem plorava el Bru i plorava jo…ell perquè l’encanta que estem tota la familia junta,jjj…jo perquè em queda aquesta espineta d’anhel a les 3 setmanes passades junts, fent de cada moment moments especials, perquè com tu dius els nens tenen aquesta capacitat, la Itzà que de nena ja li queda poc, gairebé està preadolescent i el Bru encara amb kilos d’innocència…descobrint coses, gaudint del no fer res i fer de tot, de no tenir horaris, de fer migdiades junts, de…uuuuffff se m’escapa la llagrimeta, se que en uns dies tornaré a estar ficada a sac en el ritme però ara mateix vull gaudir d’aquest anhel…\nLucia | 3 Setembre 2012 a les 21:41


Apartment Rue Rouelle París França - Ofertes d'hotels amb els MILLORS DESCOMPTES EN LÍNIA Fer un comentari al lloc web\nApartment Rue Rouelle56 Rue Rouelle, 15è - Tour Eiffel - Porte de Versailles, París, França, 75015 - Veure al mapaNotable7,8Basada en5comentarisApartment Rue RouelleVeure més fotosVeure més fotosVeure totes les 11 fotos\nSituat a l'encantadora àrea de 15. Tour Eiffel - Porte de Versailles, Apartment Rue Rouelle gaudeix d'una posició excepcional a la els paisatges, la cultura de París. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Aprofiti's de la riquesa de serveis i avantatges d'aquest hotel de París. Mentres estan allotjats en aquestes meravelloses instal.lacions, els clients poden gaudir de ascensor. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, aparell de televisió, TV satèl•lit/cable, reproductor de DVD/CD, nevera a cada habitació. A més, l'oci que l'hotel ofereix assegurarà que tengui molt a fer durant el dia. Apartment Rue Rouelle és una elecció inteligents per a viatgers a París, i ofereix una estada relaxant i sense molèsties.


El Barça Alusport busca aquesta tarda aconseguir la Copa del Rei contra l'Inter Movistar\nEl partit serà a les 20 hores, a Toledo, i en directe per Nitro i Antena3.com\nEl conjunt català encara la segona final de la temporada -després de la Copa d'Espanya- contra el que està considerat 'el millor equip del món'\nDAVID R. JOVER Barcelona 07/05/2011 10:15\n260x366 Fernandao en un partit contra Benicarló / LNFS Fernandao en un partit contra Benicarló / LNFS\nEl projecte del Barça Alusport s'ha fet en diverses fases. Des de l'ascens a la Divisió d'Honor la temporada 2005/06 el conjunt de Marc Carmona ha anat incorporant peça darrere peça fins trobar un equip que opti per tots els títols. No s'ha fet amb presses, sinó a poc a poc i per això està sortint tan bé.\nAquesta tarda (20h, Nitro), al pavelló Javier Lozano de Toledo, els blaugranes encaren la final de la Copa del Rei, competició de nova creació aquesta temporada, amb la il·lusió de poder ser el primer equip en guanyar-la. Però no serà gens fàcil.\nL'equip al que s'enfronta és el devorador de tots els rècords. L'equip amb més títol a nivell nacional i europeu dels darrers vint anys i una autèntica piconadora. Però aquest any està sent molt irregular i els dos enfrontaments amb el Barça ha perdut. Per tant, no sembla insuperable.\nCompta a la seva plantilla amb jugadors com Schumacher, Marquinho, Betao, Gabriel o el considerat millor porter del món, Luis Amado. L'aspecte negatiu d'aquests jugadors és que la majoria d'ells ja són grans i el ritme físic que pot presentar el Barça no els va bé.\nEn una final no hi ha favorits, però com ha comentat Fernandao en una entrevista a l'ARA el Barça "mai pot ser favorit davant d'Inter Movistar "per la "història que té".


Nova col·laboració amb AirMap - Barcelona Drone Center\n01 jul. Nova col·laboració amb AirMap\nPosted at 14:42h in General by Marc Beltran\nAvui, Barcelona Drone Center i AirMap, la plataforma líder en intel·ligència d’espai aeri per drons, han anunciat la formació d’una associació de col·laboració per incrementar el perfil de l’ecosistema dels drons emergent a Espanya, alhora que demostren com la tecnologia UTM d’avantguarda està donant suport a la seguretat i operacions segures de drons al país.\nEls drons tenen un gran potencial per proporcionar serveis crítics en l’àmbit local per a primeres respostes durant emergències, monitoratge de trànsit, inspeccions d’infraestructura i altres casos d’ús innovadors. Com a part de l’acord, AirMap proporcionarà accés a la seva plataforma UTM al BDC i als seus socis per ajudar a garantir la integració segura i eficient d’aeronaus no tripulades a l’espai aeri espanyol a través de l’intercanvi d’informació i serveis crítics per a la seguretat. AirMap i BDC establiran conjuntament un banc de proves UTM operacional al Centre per a les seves operacions de UAS i activitats de capacitació.\nCom a part de l’associació, AirMap participarà en la 10a edició de la Capacitació d’Aplicacions de Detecció Remota de Dron del Centre del 23 al 27 de setembre de 2019. AirMap compartirà els beneficis i les millors pràctiques d’UTM tant per als administradors de l’espai aeri com per als operadors d’avions no tripulats.


Apartament Generała Wybickiego Sopot Polònia - Ofertes d'hotels amb els MILLORS DESCOMPTES EN LÍNIA\nMés informació sobre Apartament Generała Wybickiego\nBen situat a la les platges area de Sopot ciutat, Apartament Generała Wybickiego us proporcionarà el millor lloc per a un merescut descans. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Apartament Generała Wybickiego asseguren una estada plaentera als seus clients. Per a la comoditat i comfort dels seus clients, l'hotel ofereix transport hotel/aeroport, habitació familiar, servei de llançadora.\nGaudiu de les comoditats d'alta gama com ara calefacció, balcó/terrassa, llits extrallargs (> 2 metres), aparell de televisió LCD/pantalla de plasma, TV satèl•lit/cable per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Sopot, el Apartament Generała Wybickiego és el lloc perfecte per una estimulant i emocionant escapada.


Es posa en marxa el camp de treball per a joves del Pont de les Bruixes de Montblanc | EL PORTAL NOU\nHome Cultura Es posa en marxa el camp de treball per a joves del Pont de les Bruixes de Montblanc\nEs posa en marxa el camp de treball per a joves del Pont de les Bruixes de Montblanc\nAquest dilluns, 17 de juliol, s'inicia el camp de treball per a joves de 14 a 18 anys, organitzat per l'Ajuntament de Montblanc en col·laboració amb l'Oficina Jove de la Conca de Barberà, per a recuperar el Pont de les Bruixes. A través del camp de treball es vol desenvolupar entre els joves uns coneixements i uns valors implícits d'una manera vivencial, solidària i pedagògica. També s'han previst una sèrie d'activitats lúdiques relacionades amb el medi ambient i la tradició cultural del territori.\nEl treball consistirà en la neteja, el condicionament d'espais i el desbrossament de diversos trams de l'entorn natural del Pont de les Bruixes. Per a fer-les, es comptarà amb la presència de persones amb coneixements tècnics de les accions a realitzar. L'horari de l'activitat serà de 9 del matí a 1 del migdia, i el lloc de trobada dels joves serà al mateix Pont de les Bruixes.\nEl Pont de les Bruixes és un element arquitectònic d'origen medieval, situat al torrent de Sant Joan, a pocs metres del riu Francolí. Situat a mig camí entre Montblanc i l'Espluga de Francolí, actualment es troba en un camí en desús.


El confinament duplica el nombre d’obres presentades per als premis literaris de l’Ateneu Mercantil 2021 – RiberaTV\nEl confinament duplica el nombre d’obres presentades per als premis literaris de l’Ateneu Mercantil 2021\n· Un total de 1.408 produccions literàries concorren enguany per les prop de 800 obres de l’última edició\n· Els arguments “tristos” i “pessimistes” marquen el contingut de bona part dels relats curts, fruit de la COVID-19\nUn total de 1.408 obres concorreran enguany als premis literaris de l’Ateneu Mercantil de València 2021 en les seues tres modalitats: Novel·la, Relat Curt i Poesia. El termini d’inscripció es va tancar el mes de maig passat. De les 1.408 obres presentades, 395 aspiren a adjudicar-se el premi ‘Novel·la’; 295 competeixen per al premi ‘Poesia’ i 718 al premi ‘Relat Curt’. Crida l’atenció que respecte al passat any quasi es dupliquen el nombre d’obres presentades.\nEn l’edició anterior van concórrer un total de 828 obres: 218 de Novel·la, 198 de Poesia i 312 de Relat Curt. Una clara mostra que el confinament degut a la pandèmia per la COVID-19 ha sigut aprofitat per molts escriptors per a donar curs a la seua creació literària. En aquest sentit, la coordinadora dels premis literaris de l’Ateneu, Melania Vázquez, destaca que autors han reflectit en les seues creacions, històries “en general pessimistes”. El gènere majorment desenvolupat, en novel·la, és l’històric i el thriller. “En bona part dels relats curts llegits fins hui es reflecteixen històries tristes i pessimistes, senyal que la pandèmia ha incidit a l’hora de platejar-se el fil argumental dels seus relats”, destaca.\nEn aquests moments, les obres es troben en procés de preselecció per part d’un equip de lectors, que tenen com a missió seleccionar les obres que passaran als jurats integrats per escriptors, poetes i en general persones vinculades al món de la literatura. Els guanyadors es donaran a conéixer en la IV Nit Valenciana de les Lletres que se celebrarà el mes vinent d’octubre.\nEl ‘III Premi Nacional de Novel·la Ateneu Mercantil de València’ de l’any passat va ser per a l’obra ‘Saudade’ de Susana García Nájera. El VI Concurs Nacional de ‘Relat Curt Ateneu Mercantil de València Premi Sebastián Tabernero’ va recaure en ‘Quan la vesprada declina’ de David Robisco Gómez i el ‘IV Certamen de Poesia Ateneu Mercantil’ li ho va adjudicar Marta Ana Diz, establida als EUA, amb el poemari ‘De vidre la poma’.\nEl confinament duplica el nombre d’obres presentades per als premis literaris de l’Ateneu Mercantil 2021 added by Ribera Televisió on 4 juny, 2021


Reconstrucció de la Chandesworyb Blind, a la municipalitat de Akkare, en el VDC de Tupche, Nuwakot, Nepal.\nDescarrega’t la memòria del projecte en pdf CLICANT AQUÍ.\nLa reconstrucció de la Chandeswory Blind Hostel, residència per a nens cegs, és un projecte de cooperació internacional impulsat per la Fundació Catalano-Nepalesa Petit Món – Sano Sansar, en el VDC de Tupche, Nuwakot, Nepal.\nAlhora, Recoop Nepal, formada per la coalició de les associacions Moviment Nòmada, Terram i Nousol, participaran aportant el suport tècnic de la reconstrucció com una actuació emmarcada dins del seu projecte de cooperació internacional, juntament amb la firma d’Art 23, en el qual participaran conjuntament en el desenvolupament del projecte arquitectònic.\nLa ONG Acció Solidària i Logística, per mitjà del grup de rescat EREC, es farà càrrec d’una part del cost total del projecte, i col·laboraran sobre el terreny en tasques de demolició.\nEl despatx nepalès d’arquitectura ABARI col·laborarà també en el projecte aportant coneixements tècnics específics sobre Nepal, tot ajudant amb suport de material tècnic i lloc de treball per a l’estudi dels materials que s’utilitzaran a obra.\nPer què es rehabilita?\nEls terratrèmols de la primavera de 2015 a Nepal van afectar amb gravetat destruint quasi la totalitat dels edificis de la zona. La Chandeswory Blind Hostel i l’aula per a les classes de Braille van quedar totalment inutilitzables amb la necessitat de ser edificades i construïdes novament.\nEnderroc de l’escola\nEl dia 17 de Octubre de 2015, amb l’ajuda de l’equip tècnic de bombers EREC juntament amb els Scouts, els quals col·laboren amb el projecte que realitzem, es van desplaçar a l’emplaçament de la reconstrucció a Akkare al VDC de Tupche, Nuwacot, per tal de dur a terme l’enderroc total dels edificis de l’escola els quals reconstruirem.\nDes de l’equip tècnic volem agrair la seva gran ajuda amb una activitat tant dura, ja que per realitzar un enderroc després d’un sisme no és feina fàcil per culpa de possibles despreniments.\nFase d’enderrocs i explanació del terreny del Training Center\nDesprés de molts mesos de treball dur al despatx de Katmandú i deixant de banda les dificultats logístiques per a la falta de combustible, el passat 9 de Novembre de 2015 vam poder finalment desplaçar-nos fins a Tupche, Nuwakot, amb el primer grup de voluntaris.\nEntre els nostres objectius prioritaris, hi constava poder realitzar diferents reunions amb els representants de l’escola, poble i ONGs o associacions locals. Vam poder presentar-los-hi el projecte en busca de la seva aprovació i sobretot el seu recolzament i col•laboració com a contrapart local. Estem molt contents perquè la resposta per part de la gent local ha estat molt bona. Hem establert sinergies molt positives amb eles representants de l’escola, i a més a més amb l’associació de dones i altres grups locals juntament amb enginyers.\nD’altre banda, els voluntaris es van quedar al poble amb un total de gairebé 3 setmanes. Durant aquest temps van realitzar diferents treballs previs abans d’iniciar l’obra, com n’és exemple muntar el campament per els voluntaris amb condicions de dutxes, banys i dormitori. Seguidament, van realitzar la finalització d’enderroc dels antics edificis, i la neteja i desbròs de la parcel•la on posteriorment s’hi construirà l’anomenat Training center. El Training center serà el punt neuràlgic de la cooperació, el nostre taller de treball, i sobretot un centre d’aprenentatge per els habitants del poble i en un futur el seu propi negoci cooperatiu.\nEn ell, produirem els BTC (Blocs de Terra Comprimida) que s’utilitzaran per a la conformitat dels murs de tancament dels edificis que volem reconstruir, ensenyarem la seva tècnica i aplicació, demostrarem com tractar i utilitzar el bambú, senzilles tècniques antisísmiques a partir dels materials locals, i un munt de coses més que a poc a poc anirem desenvolupant. El Training Center serà l’espai fonamental del projecte de caràcter més social-educacional.\nLluitant per les retallades de matèria primera i falta de gasolina causat pel conflicte entre Nepal i Índia, sembla que tot arranca, i esperem que poc a poc ens permetin fer la nostre feina i per fi començar a materialitzar tants mesos de dedicació.\nFase de fonamentació i començament de l’estructura del Training Center\nEl dia 6 de Desembre de 2015 es va realitzar la segona mobilització de voluntaris espanyols juntament amb l’equip tècnic cap al poble de Akkare, del VDC de Tupche, Nuwacot; per tal de realitzar la fase de preparació de la parcel•la, la construcció de la fonamentació i la construcció dels principals bambús que conformen les façanes principals del Training Center. Per tal de poder tractar el bambú, vam realitzar una piscina de tractament de bambú barrejat amb els productes pertinents. Alhora també vam avançar amb l’enderroc del Hostel dels nens cecs, comptant amb l’ajuda de voluntaris nepalesos del poble.\nEn aquesta fase d’obra, també vam aprofitar per realitzar les firmes de compromisos amb l’escola i amb la cooperativa de dones del poble, i a la vegada per celebrar-ho vam poder comptar amb la sort de l’actuació dels Pallassos sense Fronteres, artistes creant somriures, amb una actuació plena d’acrobàcies, somriures i diversió.\nFase de estructura del Training Center\nDel dia 17 al 24 de Desembre de 2015 amb un gran equip de voluntaris espanyols, xilens i francesos, ens vam desplaçar al poble d’Akkare del VDC de Tupche, Nuwacot; per concloure la construcció de l’aixecament de l’estructura de bambú i l’estructura de coberta del futur taller que anomenem Training Center. Va suposar un treball molt delicat, ja que a part de la dificultat que té el treballa amb bambú, d’aquesta estructura és de la qual dependrà la seguretat de l’edifici en front a futurs terratrèmols.\nTreballar amb bambú mai és fàcil, degut a la seva heterogeneïtat. Tant mateix, amb els esforços de tots, vam poder obtenir un resultat molt satisfactori. A part, gràcies a la cooperació de voluntaris locals, vam poder avançar amb l’enderroc del Hostel dels nens cecs, on durant uns dies van arribar a ser la quantitat aproximada d’uns 50 nepalesos treballant amb cadena per extreure runa restant.\nFinalment, el dia 20 de Decembre, vam obtenir la llicència d’obra per a la construcció entregada al VDC del municipi.\nFase de coberta, tancaments i acabats del Training Center\nTot i les festes de Nadal, l’equip tècnic de Recoop Nepal juntament amb l’equip Art 23 de Petit Món – Sano Sansar, van tornar al poble d’Akkare del VDC de Tupche, Nuwacot, en tres desplaçaments al poble durant una o dues setmanes cada estança; per a continuar amb la finalització de la construcció del Training Center.\nEl primer desplaçament de l’equip tècnic del projecte va poder completar la coberta de tancament del Training Center, instal•lant un gran lluernari central per tal de obtenir una estança lluminosa i més acollidora. Alhora, també es va col•locar la major part del tancament exterior, combinant el disseny i colors amb la reutilització de materials sobrants.\nUnes setmanes després, vam tornar al poble per tal de poder acabar amb els últims detalls i poder finalitzar finalment tot el Training Center.\nEl Training Center serà el punt neuràlgic de la cooperació i el nostre taller de treball, on produirem els BTC (Blocs de Terra Comprimida) que s’utilitzaran per a la conformitat dels murs de tancament dels edificis que volem reconstruir, ensenyarem la seva tècnica i aplicació, demostrarem com tractar i utilitzar el bambú, senzilles tècniques antisísmiques a partir de materials locals, i un munt de coses més. El Training Center serà l’espai fonamental del projecte de caràcter més social-educacional.


Kaneto Shindô, fill d’Hiroshima | Filmoteca de Catalunya\nKaneto Shindô, fill d’Hiroshima\nNascut a Hiroshima, fill d’una família de pagesos arruïnats, va treballar venent bicicletes fins que va incorporar-se al departament d’il·luminació de la productora Shinkô Kinema. També va exercir l’ofici de director artístic, cosa que el va portar a ser l’ajudant de Kenji Mizoguchi. Després de la guerra es va convertir en un dels guionistes de la Sochiku i va debutar com a director el 1952. Aviat va fundar una productora pròpia, la Kindai Eiga Kyokai, per escapar de les imposicions de la indústria i de la censura política, gens tendres amb els seus ideals d’home d’esquerres.\nEl seu cinema proposa molt bons retrats femenins, declina la relació entre el sexe i la mort de mil maneres i sovint té un caràcter autobiogràfic. Shindô, que va seguir en actiu fins poc abans de la seva mort, ja centenari, va ser el primer cineasta a ocupar-se de les conseqüències de l’explosió nuclear d’Hiroshima. Molt sovint va treballar amb els mateixos actors i tècnics, rodant ficcions i documentals en el seu honor.\nUna noia treballa com a geisha per escapar d’un destí miserable com a sabatera. El fred l’atrapa i una pneumònia posa en perill la seva vida. Troba refugi a casa, i finalment no és ella qui mor. La història transcorre als barris populars de Tòquio i al nord del Japó.\nUna mirada al Japó dels perdedors. Els homes perden el treball, la raó, l’honor; tots intenten sobreviure al costat de la via del tren. Un gran retrat de la pobresa urbana de l’època.\nDragó afortunat núm. 5\nUna barca de pesca enmig del Pacífic. Els mariners feinegen quan els sorprèn una claror que encega. No tarda a ploure cendra. Del documental sobre la pesca passem a una reflexió sobre la fragilitat de la vida: la claror era una explosió d’una bomba d’hidrogen.\nAru eiga kantoku no shogai\nKenji Mizoguchi, la vida d’un cineasta\nAl final dels anys trenta del segle passat, Shindô va fer d’ajudant de direcció de Kenji Mizoguchi, qui en llegir els seus primers guions li va dir que “no tenia talent com a guionista”. El 1975, un Shindô que havia arribat a ser guionista en cap de la Sochiku va rodar aquest documental, un homenatge emocionat a Mizoguchi.\nKANETO SHINDÔ, 1960.\nUn altre gran personatge femení de Shindô, el d'una mare divorciada i amb un fill malalt. Ella lluita per salvar-lo i donar, alhora, un sentit a la seva existència. De nou, l’actriu Nobuko Otowa es revela indispensable, i de nou l’ombra dramàtica d’Hiroshima plana sobre els personatges.\nUns l’han catalogat com un “drama d’època”, altres com un “film de terror”. Tothom, però, està d’acord amb el caràcter impactant d’aquesta adaptació d’una paràbola budista ambientada poc després de la batalla de Minatogawa, cap al 1300. En són protagonistes dues dones que roben i maten els homes.\nHadaka no jûkyûsai\nUn film sobre el futur barrat a què fan front els joves, sobre la violència continguda en una societat molt jeràrquica i que respecta –quasi venera– les formes i les tradicions.\nLa vida de Chikuzan\nEl Chikuzan del títol era en realitat Takahashi Chikuzan, un prestigiós intèrpret i compositor de shamisen, l’instrument de corda tradicional del Japó que sovint serveix per acompanyar el teatre kabuki.\nArbre sense fulles\nUn escriptor envellit es trasllada als boscs de Nagano per escriure la seva primera novel·la. És l’últim supervivent de la seva estirp, i mentre escriu, aïllat del seu entorn habitual, rememora la història de la seva família i la seva infància en un oble del Japó rural.\nL’estranya història d’Oyuki\nBasada en una novel·la de Kafu Nagai (1879-1959), narra la història d’un home prop de la seixantena que s’enamora perdudament d’una dona anomenada Oyuki.\nGogo no Yiugon-jô\nUna excèntrica faula tragicòmica sobre l’envelliment, dirigida per un Kaneto Shindô ja octogenari i protagonitzada per algunes de les intèrprets més populars del cinema japonès clàssic: Haruko Sugimura, una habitual als films de Naruse i Ozu, i l’esposa mateixa del cineasta, Nobuko Otowa, entre altres.\nDesig de viure\nA la prefectura de Nagano, al centre del Japó, mantenen viva una antiga tradició: abandonar les persones grans al bosc, soles, per morir.\nTracta de la vida de l’actor japonès Taiji Tonoyama, amb qui Shindô havia treballat en moltíssimes ocasions, revisada per mitjà de vinyetes i imatges d’arxiu.\nA noranta anys, Kaneto Shindô va rodar aquesta comèdia negra que recupera l’argument d’Onibaba', en què una mare i la seva filla roben i assassinen homes.


Llums i foscors - El triangle\nDies de llums. Cel i pell de ciutat vestits de guarniment lumínic.\nUna gran estrella corona la torre de Maria del temple de la Sagrada Família i culmina la il·luminació de 800 finestres, interpretant així el paper de far urbà.\nEl Portal de l’Àngel esdevé un riu humà que bat rècords de persones i de felicitat per metre quadrat.\nEls carrers barcelonins de Ferran i de Jaume I mudats com mai, amb una cinquantena de figures lluminoses a les façanes dels edificis, construint un pessebre de llum dispersa que discorre de la Via Laietana a la Rambla.\nDies de foscors. També.\nSi passegem per la plaça de Tetuan, les flors i les notes dipositades en un escocell ens recordaran que hi ha quatre barcelonins que no viuran aquesta festa de la llum. Una nena de mesos, el seu germanet de tres anys i els seus pares van morir a l’incendi que es va produir a l’infrahabitatge on vivien, al local abandonat per una entitat bancària. Quatre veïns que haurien donat qualsevol cosa per disposar d’una llar digna amb un subministrament elèctric segur, veïns nostres a qui la precarietat els va arrabassar, precisament, el més preuat que tenien.\nJust aquest mes hem commemorat l’any de l’incendi que va costar la vida a unes altres quatre persones que habitaven en una nau industrial abandonada al barri del Gorg, de Badalona. Conciutadans nostres a qui poc podrà importar ja la concentració de joia humana als carrers colgats de bosses de regal.\nPassem per davant de locals i per sota de pisos habitats per persones que no poden encendre la llum, famílies que no poden escalfar- se ni conservar els aliments, infants que no poden estudiar ni dutxar-se en condicions mínimament dignes, persones que conviuen amb el risc d’electrocució, el d’intoxicació per inhalació de CO₂ o el d’un incendi que els segui la vida.\nVeïnes i veïns nostres que caminen per un fil sobre el precipici, fil per sobre del qual només es pot avançar a risc de caure als abismes que, als seus peus, es van succeint: de la precarietat laboral cap a la pobresa econòmica, d’aquesta a les pobreses habitacional, energètica, sanitària o educativa, lliscant pel circuit de l’exclusió.\nQuina és la primera precarietat viscuda, la desencadenant? Quina baula cal tallar per interrompre la sinistra cadena?\nLa pobresa ja és viscuda per persones que tenen feina, una feina tan precària que impedeix viure dignament, veiem l’emergència habitacional com un fenomen natural que ni ens sorprèn, mentre les administracions no arriben a proporcionar una solució a l’altura del nombre de desnonaments que es produeixen cada mes.\nLa precarietat esdevé heretada, la vulnerabilitat es converteix en apresa per a nens i nenes que no han conegut cap altra situació que la intersecció de privacions.\nQuan és notícia a la secció de successos, constatem que les mesures sovint es queden a facilitar l’atenció sanitària, el subministrament d’aliments i el seguiment escolar per part dels serveis socials municipals. Aquest és tot l’esforç que pot fer un ajuntament quan s’enfronta a una allau de desnonaments i ja no disposa de recursos habitacionals. Però no està a les seves mans afrontar les causes primeres, l’arrel del problema, que rau fora dels marges de l’actuació municipal. Quant al govern autonòmic, és notori que no ha fet tot el que podia fer i ni tan sols hi ha destinat els pressupostos suficients.\nQue el problema és complex, que el seu origen és multifactorial o que no és resoluble per part d’un únic nivell de l’administració no poden ser excuses ni han d’evadir-nos de la nostra responsabilitat com a societat. Cal la implicació de tots els nivells, tots. I cal abordar les causes, totes. Des de les polítiques migratòries fins a les d’atenció i acompanyament a les situacions de vulnerabilitat, passant per la precarietat laboral.\nQuè podem fer com a individus socials? Està a les nostres mans la solució de cada cas?\nCom a societat civil organitzada tenim un deure clar: exigir fermament a qui ostenta el poder que s’arribi a un pacte de societat (tant és si l’anomenem nacional o estatal) que emprengui definitivament les polítiques necessàries, que garanteixi un paquet bàsic de ciutadania, un cos de drets que traspassi cicles electorals i etapes de govern.\nPrevUn sindicat de mestres acusa González Cambray d’incompetència i despreocupació davant la Covid\nCop de porta de la justícia europea als recursos dels joves d’Altsasu\nTriacom va pagar 420.000 euros a David Madí


Segellant passaports a nous rumbs\nMúsica, teatre de titelles i cultura, molta cultura, a la secció mensual Silvinaction, rèplica del blog que porta el mateix nom\nEl Cafè navega de nou\nUna licitació de resolució massa allargada en el temps va provocar que, des de l’estiu, Lleida quedés òrfena d’un dels seus pulmons culturals. Després de tants mesos d’inactivitat, el Cafè del Teatre va recuperar la vida a mitjans de desembre. Una nova tripulació ha agafat el timó disposada a portar aquest llagut tant cap a rumbs sovintejats com d’inèdits.\nTot i que el nou equip no pretén “tancar una era”, unes flamants pinzellades esbossaran una nova manera de fer. Així, es reprendran les presentacions i les projeccions, entre altres actes habituals al Cafè. Un dels eixos que es vol potenciar és que sigui “una sala de concerts competent” que vehiculi “propostes maques” i eclèctiques de l’escena local, nacional i internacional. Com a novetat, a partir de la primavera la programació no només es durà a terme entre les seves quatre parets, sinó que sortirà a l’exterior. A més, s’espera impulsar els concerts familiars els diumenges a l’hora del vermut. Ángel Stanich i la Fundación Tony Manero són alguns dels noms amb què el Cafè lleva les seves àncores i navega de nou.\nEls clàssics assenyalaven que la cultura és el cultiu de l’ànima i que llaurar-la amb l’art, la paraula o la música afavoreix la seva florida. El festival In_finit arriba a la segona edició amb l’ideal de conrear l’esperit del públic assistent i d’esdevenir un lloc de trobada d’artistes emergents i consolidats en diferents tendències sonores. Organitzat per l’Ajuntament de Menàrguens, l’In_finit “aposta per oferir un espai per gaudir de la música amb bones condicions i atorgar-li, així, la importància i el respecte que es mereix”.\nEl festival arrencarà el 15 de gener amb el pop-rock català d’Adrià Puntí i la seva banda. L’espectacle de km 0 Heroïnes de l’òpera, de Prysma Quartet i Iolanda Dolcet, posaran la nota lírica al cicle cultural ponentí el 12 de febrer. Un mes després la formació menarguina Athanàgia presentarà el seu primer disc, De vent i òxid, un viatge íntim i abstracte cap a un cosmos instrumental en què cada cançó té un sentir propi que s’enllaça amb la resta. El directe explosiu de Koko-Jean & The Tonics clourà el cicle sembrant a solc sons d’arrel negra.\nPassis daurats a un món fantàstic\nA Charlie i la fàbrica de xocolata, Charlie Bucket és un dels cinc infants afortunats que troben un dels “bitllets d’or” amagats en cinc rajoles de xocolata. Aquest tiquet obre les portes a la fàbrica de xocolata més gran que existeix i a un món fantàstic. El 25è cicle Joc al Ninot lliura a menuts i grans passis daurats a un viatge pel cosmos de la imaginació, les aventures, les cançons i els titelles a Lleida i Penelles.\nEl cicle, que va néixer per acostar el teatre de titelles a un públic familiar, presenta “espectacles d’alta qualitat que permeten gaudir i compartir una experiència cultural intergeneracional”. La iniciativa és una de les activitats paral·leles de la Fira de Titelles de Lleida i celebrarà el seu 25è aniversari amb vuit sessions, repartides en cinc diumenges de gener a febrer. El CaixaForum Lleida acollirà la primera parada d’aquesta ruta amb l’espectacle On vas, Moby Dick?, del Centre de Titelles de Lleida, el 16 de gener. Els guardonats espectacles Laika i Sabates noves, entre altres peces programades, traslladaran els espectadors a universos màgics.


Ajuntament d'Alella - L'Ajuntament inicia un procés per revisar els instruments i òrgans participatius\nFomentar la participació i la corresponsabilitat de la ciutadania en la pressa de decisions és una prioritat per a l'equip de govern. L'Ajuntament s'ha posat mans a l'obra per aconseguir-ho, començant per reforçar tècnicament la regidoria de Participació i Transparència, amb més recursos humans i tècnics, i per fer una revisió profunda i acurada de tots els instruments i òrgans de participació que l'Ajuntament té al seu abast.\nL'objectiu d'aquest treball, que es porta a terme de forma transversal, és dissenyar mecanismes de participació que afavoreixen espais i trobades entre persones diverses al voltant de projectes comuns, per fomentar la convivència i la cohesió social i enfortir el sentiment de pertinença.\nAmb aquest horitzó, s'ha començat a dissenyar el Pla director de Participació, un document que haurà de definir l'estratègia de foment de la participació ciutadana i els mecanismes i els criteris que han de fer possible consolidar una administració més preparada per processos d'implicació de la ciutadania en la política local.\nParal·lelament a l'elaboració del Pla director de Participació, des de la regidoria de Participació i Transparència, s'ha iniciat un procés de deliberació per tal de debatre i consensuar un nou reglament de registre i suport a les entitats i col·lectius. El treball s'està realitzant tant a nivell intern de l'Ajuntament, a partir d'una posada en comú amb les diferents àrees, com a nivell extern, amb sessions de debat amb les entitats dividides en sis àmbits temàtics: socials, culturals, juvenils, educatius, esportius i veïnals.\nEl procés culminarà amb una sessió del Consell de Poble, prevista per al primer trimestre de 2020, en la què, a més de fer un retorn dels resultats del procés del reglament, es farà un seguiment de les accions que s'estan duent a terme.


El Govern espanyol confirma per carta la construcció de la rotonda de la N-260 a Montferrer - FÒRUM.ad\nEl Govern espanyol confirma per carta la construcció de la rotonda de la N-260 a Montferrer\nEl 03/05/13 15:20\nLa delegada del Govern a Lleida, Maria de los Llanos de Luna, ha confirmat oficialment en una carta adreçada a la Plataforma d’Afectats per la Cruïlla de Montferrer, que el Ministeri de Foment tira endavant el projecte per a la construcció d’una rotonda a la N-260.\nL’autorització, tal i com ja va informar la subdelegada a Lleida, Inma Manso, es va fer efectiva el passat 3 d’abril. En la missiva, Llanos de Luna espera que les obres “contribueixin a millorar i solucionar els problemes de seguretat viària que hi ha al municipi de Montferrer i Castellbò”.\nUn dels portaveus de la Plataforma d’Afectats, Lluís Mera, s’ha mostrat satisfet per l’anunci i ha agraït el suport que s’ha obtingut arreu de la comarca en relació amb les reivindicacions. “Si ens unim tots i anem a la una es poden aconseguir moltes coses”, ha dit.\nLa construcció de la rotonda va precedida del procés de licitació del projecte, l’exposició pública i les al.legacions pertinents, a més de la licitació posterior. L’objectiu és que els treballs s’endeguin el pròxim mes de desembre. La plataforma durà a terme reunions periòdiques de seguiment del procés.\nNotícia Anterior: El Govern localitza el focus del vessament d’hidrocarbur al Pas de la Casa\nSegüent Notícia: La Seu, una de les ciutats més segures segons la Junta Local de Seguretat


Arxius de Mercats, botigues i agrobotigues - Festes Catalunya\nSituat al carrer Pi i Maragall, el Mercat de Palafrugell destaca per ser un dels pocs mercats de Catalunya que es troba obert cada dia. Està format per tres espais separats entre si; dos edificis que formen el mercat de la carn i el mercat del peix; i a l’exterior, on...\nQueviures Sebastià Corretja es un petit obrador de Santa Eulàlia de Riuprimer, Osona, dedicada a la venda i elaboració de productes alimentaris, queviures, carn i embotits artesans. Ofereixen productes ecològics, de proximitat i artesanals, de gran qualitat, a més...\nLa carnisseria i xarcuteria Esquius és un referent al bell mig del Mercat de la Masuca d’Igualada, ja que data del 1961, dedicada a la venda de producte fresc de xarcuteria, formatges i elaborats amb vedella i pollastre. Aquest març es compleixen 60 anys de la seva...\nL’Estadi Agrocomerç és un establiment agrícola, ubicat a Olot, que ofereix una gran quantitat de productes relacionats amb el món de l’agricultura sostenible i ecològica, des de plantes, flors, llenya, carbó, vi a granel, embotits, etc… Aposten pels...\nA la Menuda és un espai de venda de productes de proximitat, que va néixer de la mà de l’Eugènia i en Mateu, dos emprenedors amb il·lusió de promoure i fomentar una alimentació sana i conscient, mitjançant un consum responsable i sostenible. Els seus productes...


Barcelona. Dijous, 9 de juliol de 2020. 09:16\nActualitzat Dijous, 9 de juliol de 2020. 09:25\nCandela Serrat i Daniel Muriel han anunciat que ja han estat pares. La filla petita d’en Joan Manuel Serrat i el seu marit actor es van casar al juny del 2019 a Menorca, i al gener d’aquest any van fer públic que esperaven una criatura. Després de mesos de compartir amb els fans les fotografies de l’evolució de l’embaràs, i amb una pandèmia de per mig, el cap de setmana passat va arribar el dia que tant anhelaven: a través de les xarxes socials, el matrimoni d’artistes ha comunicat que la nena va néixer el dissabte, 4 de juliol.\n“El regalo más bonito que nos han hecho nunca”. Poques setmanes més tard que celebressin el seu primer any de casats, Serrat i Muriel donen la benvinguda a la seva primera filla, a la qual han posat el nom d’una localitat espanyola: Mérida, capital d’Extremadura i que en llatí significa “emèrita” (de fet els romans van anomenar la ciutat “Emerita Augusta”). Allà s’hi celebra cada estiu el prestigiós festival internacional de teatre, i també és el nom de la princesa Disney escocesa de la pel·lícula Brave. Es tracta de la cinquena neta del noi del Poble Sec, avi de la influencer Luna Serrat, la gran, que ja té 24 anys, la Lucía, l’Oliver i el petit Nicholas, de només 2 anyets.\nMilan, Roma, Mérida... generació de pares amants de la geografia. Els noms de ciutats estan de moda entre els famosos que esperen un fill.\nFamosos Joaquín Sabina es casa en secret: així és la seva dona, Jimena Coronado David Gorman


Sobre Vic | Joan Ballana - Part 6\nPOST CATEGORY : Sobre Vic\nposted inReflexions, Sobre Vic on Diumenge, 14 de setembre de 2008 by Joan Ballana with 7 Comments\nL´home del canguro ja té bloc. És una finestra oberta al món obrada amb criteri, humor i picaresca. El millor antídot contra els silenciadors d´opinió. En kgr (abreviació incorrecte de canguro) s´ha immiscuït en la vida vigatana com un vigatà més de pedra picada. Avui és un coneixedor nat de l´entremat polític vigatà i un insubornable professional que fa de la crònica quelcom més que una noticia informativa. I a qui li piqui, que es rasqui! Aquest advocat, periodista, paleta, jardiner, cuiner i estratega nat no té mai mandra d´arramengar-se i pelar-se colzes i genolls quan fa falta. Nen, pantalons curts i genolls pelats…sempre!\nAprofito per enllaçar-lo en els blocs amics, juntament amb d´altres bons companys blocaires que avui també enllaço, com l´Isaac Peraire, de Prats, amic d´en “Galceran” i de la bruixa “Napa”, o l´infatigable i sempre jove Josep Maria Brugera a qui els anys semblen fer-li només pessigolles (xiva´t, quin és el secret?).\nEl ple del mosquit al pot\nposted inReflexions, Sobre Vic on Dilluns, 8 de setembre de 2008 by Joan Ballana with 5 Comments\nCares llargues avui al ple. Sobretot del 1r Tinent d´Alcalde, Xavier Solà. En canvi, en Zipi i en Zape s´esforçaven a tenir un somriure pioc. Només d´entrar a la sala, els regidors de la CUP, en senyal de protesta perquè l´estelada no onejarà al màstil del balcó el dia de la diada, plantifiquen l´estelada del 68 (la de l´estel vermell) a les seves tauletes de regidors respectives. Aconsegueixen la fita (tot i que els durarà poc). L´alcalde demana que les retirin i la CUP hàbilment accedeix a fer-ho. La foto, però, ja l´havien aconseguida. I l´efecte “col·lateral” també. Portarà cua encara el tema. L´empresa municipal de serveis (sermuvic, sl) que crea l´equip de govern rep la primera envestida per part de l´oposició. Tots, excepte la PxC, hi voten en contra. La CUP i ICV-EUiA hi veuen poca transparència. De fet, en el consell d´administració no hi ha representació de l´oposició i només hi figura el regidor de serveis, Antoni Serrat (altrament dit, l´encarregat), catapultat així a l´olimp del servei al ciutadà on farà i desfarà al seu gust (!!!). Caldrà veure com es cuina “la merienda”.\nBurgaya defensa la creació de la nova oficina econòmica (per alguns bons funcionaris crec que serà un autèntic gulag!) liderada, sobre el paper, per l´encara actual gerent d´Impe, Xavier Mercadal. Per tant, s´aproxima la contractació d´un nou gerent per l´Impe i en conseqüència una nova hipoteca econòmica en el capítol de personal (es conten més de 23 càrrecs de confiança des de principis de legislatura!). Tot i que Burgaya treu importància a la contractació de nou personal pel funcionament de l´oficina, el punt següent de l´ordre del dia, el deixa amb una mà a cada ou quan la impecable i guapa secretària enumera la llista de personal contractat pel nou servei (!!!). L´oposició en pes torna a desvincular-se de l´acord fent evident una pregunta que em faig: perquè cap acord de pes, és a dir, amb una rellevància política important per la ciutat, no genera la confiança dels grups de l´oposició? El secret només el sap el mestre pastisser.\nAnglada que torna està en peus de guerra després que l´alcalde, en l´anterior ple, comencés a tutejar-lo (ara ja no ho fa, però Anglada no li perdona!), continua desbariejant en formes i continguts, ratllant l´insult a cada paraula. Per això no hi dedicaré temps. Les mocions del finançament local de l´equip de govern i de la d´anar despullat pel carrer de la PxC, tot i arrencar riallades de tot el plenari, passen sense pena ni glòria.\nA precs i preguntes, el regidor Fuentes mostra al plenari el que suposadament és un mosquit tigre “de Vic” dins d´un pot petit (ja sóc aquí, diu el mosquit!!). La CUP demana que en un futur no es repeteixi la situació irregular en la licitació del pàrquing soterrat de l´auditori i Solà s´embarbussa en arguments de mal pagador. L´error flagrant existeix, i punt. Que ho rectifiquin i passin pàgina. És el millor que poden fer sinó volen surtir-ne escaldats. Tornafoch torna a ficar el dit a la llaga preguntant quina és la forma contractual utilitzada per l´equip de govern pels treballs del nou equip del Poum, encapçalats pel catedràtic Jordi Sabatés. La resposta de l´alcalde: li ho contestarem per escrit. Lleig. Sospitós. Qui es creu que un alcalde no sap quina fòrmula jurídica s´ha utilitzat per contractar el nou equip del POUM? La realitat és que la fòrmula que volien utilitzar per evitar el concurs públic (conveni amb la UPC), una directiva europea l´ha prohibida per ser discriminatòria i ara l´equip de govern pot estar en fals en aquesta qüestió. Sinó que ho aclareixin! Finalment, Tornafoch manlleva el títol d´un post de l´home del canguro per referir-se a la ciutat. Són les 3 de la tarda i avui canviaré l´hamburguesa de l´Snack per la butifarra del Cafè Nou. Per llegir els meus twitters on line, clica aquí.\nPS: a la foto Jurado i Soler de la CUP retiren l´estelada de les seves tauletes.\nPS2: Tornafoch argumentant el seu vot contrari a l´empresa de serveis municipals.\nQuè passa tio?\nposted inReflexions, Sobre Vic on Dimarts, 5 d'agost de 2008 by Joan Ballana with 8 Comments\nEl títol d´aquest post resumeix l´ambient de l´últim ple. I és que així és com es tracten alguns dels regidors del consistori actual. En particular, l´Alcalde i l´Anglada. Després d´uns mesos on el respecte i la calma semblava imperar de nou en el si del plenari, avui ha saltat tot pels aires altre vegada. La presència d´uns quants veïns del Remei contraris a la construcció del pàrquing soterrat ha ajudat a Anglada a treure pit. Fins i tot ha parlat de “porqueria” referint-se al col·lectiu immigrant. Ningú l´ha tallat. Error. És més, l´alcalde ha contraatacat Anglada tutejant-lo. Segon error. El respecte, llavors, s´ha fet miques davant la impassibilitat de la resta de membres. Morralla a part, avui s´aprovava el nou contracte programa de serveis socials entre el Departament d´Acció Social i Ciutadania i l´Ajuntament de Vic. Ras i curt, gairebé 3 mil·lions d´euros d´aquí a finals de legislatura, incrementats en 1 mil·lió d´euros més s´hi hi afegim el compromís de l´Ajuntament de complementar en un 33% la seva aportació (fins ara l´Ajuntament complementava amb un 50% els calés de la Generalitat, ara ho farà amb un 33% (donat que l´aportació de la Generalitat s´amplia considerablement), la qual cosa comporta una millora en el percentatge de la despesa compromesa). Bona feina. No obstant aquesta bona noticia, ben articulada pel regidor López, així com també la de l´adjudicació de les obres del barri del Remei (pàrquing inclòs) i l´espectacular rebaixa del percentatge a pagar pels veïns per les contribucions especials (només 10%) de les obres de millora del Remei, les mocions i els precs i preguntes amaguen sorpreses vàries.\nEn la moció de l´estelada presentada per la CUP, l´equip de govern fa una maniobra presentant-ne una d´alternativa (que s´aprova!) que a nivell de titulars (i no tant de contingut!) li serveix de ben poc. La CUP, molt hàbil i per boca de´n Quim Soler, no es menja el galàpat. Hàbilment assumeix tots els punts de la moció alternativa de l´equip de govern i no retira la seva, obligant als regidors d´ERC a optar per una o per l´altra. Per tant, la foto (feta per l´home del canguro!) ja era història. A precs i preguntes, la CUP i ICV van demanar pels rumors sobre la nova ubicació del mercat municipal, pregunta que va obtenir una resposta ambigua del regidor Raurell i que va claudicar l´alcalde, més per força que no pas per convicció, dient que no aniria al costat de l´Hospital. A sobre la taula, però, i per acord de la comissió d´urbanisme de Vic del dia 7 de juliol, queda un estudi geotècnic del subsol del parc Jaume Genís, i les declaracions del propi alcalde en un patronat i del regidor Solà a alguns dels veïns en aquest sentit. Si aquesta no és la ubicació definitiva, ho celebro. Crec que era un errror flagrant. Un altre punt espinós, i despatxat amb una celeritat inusual per part de l´alcalde (???), fou la pregunta del regidor Tornafoch demanant ampara a la secretària del Ple (s´estrenava!!) sobre la legalitat o no d´un acord pres en l´anterior ple sobre el parquing soterrat del nou teatre. Després d´una resposta del regidor Solà per salvar els mobles, l´alcalde espeta a Tornafoch això: passem a un altre punt. La secretària no va poder obrir boca. Inèdit. Què hagués passat si hagués pogut parlar? Sort que són vacances i que al setembre d´aquest Ple ningú se´n recordarà…o si? En qualsevol cas, bones vacances tio!\nEl nou mercat municipal aquí?\nposted inReflexions, Sobre Vic on Dimecres, 30 de juliol de 2008 by Joan Ballana with 19 Comments\nAquest és l´espai on podria anar ubicat el nou mercat municipal de Vic. L´emplaçament actual pot tenir els dies comptats si fructifica la proposta d’ordenació de la zona instada pel propietari amb el vist-i-plau de l´Ajuntament, i que engloba la Farinera, cessió prevista en l’actual Plà General, i el mercat municipal, per desenvolupar-se en un futur Pla Especial. Tot i que a principi d´aquesta legislatura s´havia apuntat que el mercat es mantindria en la ubicació actual, enderrocant-lo i aixecant-lo de nou, ara tot pot haver canviat (???). Perquè? Quins són els interessos per canviar ipso facto la ubicació i traslladar-lo al carrer Ramon de Terrades, en un espai on ara hi ha una zona verda (entre el carrer de les Flors i el Doctor Junyent)? El parc Jaume Genís i Rius, amb un arbre centenari traslladat fa poc temps, és una zona verda espaiosa i agraïda que harmonitza la densitat d´aquesta zona. Ubicar el nou mercat municipal (tràfec de camions, recollida residus, etc..) just al costat d´un espai de recés com és el complex-hospital-residència de la Santa Creu, no sembla una gran idea. Tot i que no discuteixo la idoneïtat del canvi d´emplaçament si que n´és discutible la possible nova ubicació. Deixant de banda que l´accés rodat al mercat tampoc no serà pas molt més fluid que en la ubicació actual, crec que allò totalment reprovable és destruir una zona verda al centre de la ciutat on, per cert, no és pas que ens en sobrin. Ja la contemplava aquesta actuació l´avanç del nou plà general? Ja us ho dic, No. La reqüalificació d´una zona verda per una d´equipaments no és pas un pur tràmit, doncs requereix una modificació puntual del Plà General i l´autorització de la Comissió d´Urbanisme de Catalunya. A més, cal recordar que els terrenys van ser cedits a l´Ajuntament per fer-hi zona verda, no per edificar-la, compensant a l’Hospital de la Santa Creu un sostre edificable per usos residencials ja edificats. Almenys aquest va ser el compromís de l´anterior equip de govern. Però si finalment això va a missa, espero que el debat i la participació de la ciutat, i en particular el dels propis veïns, que veuran dilapidat un compromís previ (protestaran???), sigui transparent i plural. Amb tot, la percepció d´improvisació que transmet l´equip de govern, sotmesa als compromisos que a salta de mata van adquirint, és un dels esculls que pot ofegar-los.\n“Ple” de muts i un patró mariner\nposted inReflexions, Sobre Vic on Dimarts, 22 de juliol de 2008 by Joan Ballana with 8 Comments\nAl ple hi ha l´amic Puntí. Senyal inequívoc que fa vacances. L´home del canguro també hi és. Xavier Solà porta un esperpèntic polo “mariner” que el confón amb un patró dels vells bergantins solcant les Antilles. M´adono que en els dos últims plens s´han aprovat projectes interessants que hauran de sortir 30 dies a exposició pública. Quan hi sortiran? A l´agost, quan la majoria de ciutadans estan de vacances?. Casualitats a part, el Ple evidencia que Tornafoch ha reorientat el discurs. Un discurs contundent i marcadament d´esquerres el fa erigir ara (no abans!) en líder de facto de l´oposició. Això obligarà a la CUP a fer un viratge i a espavilar-se si vol mantenir l´espai que els ciutadans li van confiar. Anglada, últimament molt tou (pacte a la quieta amb l´equip de govern?), ja no exerceix de cap de l´oposició. Avança el ple i Solà, que amb el permís de l´alcalde, s´esplaia en tots els punts, fa salat en més d´una ocasió. La resta de regidors, muts, són víctimes del patró mariner. Solà es disculpa en nom de l´equip de govern, per treure´s in situ l´informe preceptiu del tècnic que valorava l´import de la compensació a l´Ajuntament per la no execució d´un pont projectat al sector de Can Garrofa (el pont val 800.000€ avui? I si mai es fa qui pagarà la diferència?) Just abans d´iniciar-se el Ple a l´expedient no hi havia cap informe (!!!). I no seran 10€ (com va afirmar Solà en un ple anterior) sinó 45€ la tarifa que pagaran els ciutadans que vulguin fer ús del complex esportiu de Can Garrofa. És un preu de mercat però NO és un preu públic! Tornafoch i Anglada hi voten en contra. Em sorprèn el suplement de crèdit de 90.000€ per sufragar la reparació total de les canals dels pisos Sánchez Arjona. Burgaya s´embarbussa explicant-ho i Tornafoch l´embesteix. L´alcalde intervé però tampoc ho arregla. Què els diran als veïns del Vic-2? I als de la Cooperativa Joan XXIII? I als dels Habitatges Montseny?. Urgeix que l´equip de govern s´expliqui perquè estimular el clientelisme veïnal pot passar factura! A dia d´avui, però, al ple tot passa pel boc gros! Qui en sortirà escaldat?\nposted inReflexions, Sobre Vic on Dimecres, 9 de juliol de 2008 by Joan Ballana with 8 Comments\nMiquel, Serafí d´Osona\nposted inReflexions, Sobre Vic on Dijous, 3 de juliol de 2008 by Joan Ballana with 12 Comments\nEl títol fa honors al patró de la meva ciutat. Al penitent i flagel·lat Miquel dels Sants, que ja de ben petit es deixava caure sobre cards i espines pels voltants de Sant Miquel Xic, a la falda del Puig dels Jueus de Vic, com a sacrifici personal i devoció al “mestre”. En aquella època l´apostolaren el Serafí d´Ausona. Segurament amb raó. D´altres, sense raó, s´hi apostolen sols. Com el “serafí” que en nom del Consell Comarcal d´Osona va presentar al·legacions al Plà d´Aeroports, Aeròdroms i Heliports de Catalunya sense una resolució expressa del Consell Comarcal (ni tan sols de Presidència) que l´hi autoritzés a fer-ho (!!!). Va ser el grup d´ERC al Consell Comarcal qui va fer pujar els colors al seu President en l´últim ple. L´error és flagrant i la il·legalitat majúscula. Obligatori esmenar-la. Ara tota excusa és sobrera (i a més si és falsa!!!). L´ètica en política, com la fe en la religió, es presumeix quan es practica. Aquest dimarts, però, el serafí ha reconegut el greu error. Ho explica en Xevi Bardolet en el seu bloc. Abans, en Jordi Casals també ja ho havia postejat. En qualsevol cas, d´aquests “serafins” n´hi haurà sempre. Igual que de Miquels i Miqueles. I aquest dissabte toca felicitar-los a tots. Doncs apa, felicitats i bona festa major!!!!\nPS: si voleu saber més, llegiu això i guaiteu això.\nPS1: també podeu llegir aquest post “i el president… va mentir!”\nPS2: llegir el comunicat de premsa d´ERC\nEl “remei” del mercat\nposted inReflexions, Sobre Vic on Dilluns, 30 de juny de 2008 by Joan Ballana with 4 Comments\nEl bateig del nou mercat al Remei no ha estat un fracàs. Almenys en el seu primer dia de funcionament. Hi he anat a les 12:30 del migdia i durant mitja hora hi he fet el badoc. Com jo, avui ha estat molta la gent que hi ha anat a badar. Veïns inclosos. La invitació per carta feta per l´alcalde als veïns dels barris de la ciutat pot haver fet forat. Mentre m´hi passejava, el company Macià m´ha comentat que al punt de les 11 del matí l´afluència ha estat màxima i una riuada de gent diversa s´ha apoderat del Passeig. Els bars n´han estat els primers agraciats. En Jordi de la Poncella, un dels artífexs del mercat, ha omplert durant hores la terrassa. El del bar Novell, a priori reticent a obrir, ho ha acabat fent i el “calaix” també li ha estat agraït. Fins i tot algun bar del carrer Pare Huix s´anunciava a peu de farola del Passeig de la Generalitat. La pela és la pela. Com que el mercat de seguida és vist, m´he entretingut a fer-la petar amb alguns paradistes, sobretot aquells que el dissabte també paren a Plaça i han coincidit a dir-me que s´esperaven vendre molt més pel gruix de gent que hi han vist. O sigui que els badocs hem comprat poc! Però què carai, al mercat també s´hi va a passejar! I aquest i el pròxim diumenge (festa major) el mercat serà concorregut i animat. A partir de llavors l´afluència pot decaure i el mercat ressentir-se´n però avui em toca reconèixer que, tot i ser-ne escèptic, el primer diumenge el “remei” del Mercat ha funcionat. Us en deixo el video gravat amb mòbil.\nEls ex diuen SI\nposted inReflexions, Sobre Vic on Diumenge, 22 de juny de 2008 by Joan Ballana with 6 Comments\nEl grup promotor de l´Associació d´Exregidors de Vic va convocar el passat dijous a la nit el primer sopar d´exregidors per explicar-los la iniciativa. N´erem uns 25, un nombre gens despreciable si tenim en compte que de la setantena d´exregidors vius des del 1979 fins avui, gairebé una quinzena ja no viuen ni a Vic ni tan sols a la comarca. La convocatòria l´havíem fet per carta a tots els exregidors, excepte a alguns que no van poder ser localitzats o l´adreça va resultar ser incorrecta. Des dels primers mesos en què es va començar a parlar d´aquesta inciativa, hi ha hagut qui hi ha volgut veure papus i contrapoders enverinats. Són arguments capciosos i intencionats, fruit del desconeixement del què pretén l´associació. Durant el sopar vam tenir ocasió de discutir-ho i es va repartir un esboç d´estatuts que serà esmenat en allò que es consideri oportú i aprovat en una posterior assemblea, prèvia a la presentació pública de l´associació en un acte que pretén ser solemne durant la pròxima tardor. El sopar va ser distès amb matisos polítics d´alt voltatge que van captar l´atenció dels presents, sobretot quan va desxifrar-se la teoria del temps universal per part del Nan Orriols. Al final, pastís de celebració i un “brindis” per Vic van concloure un sopar històric on finalment ningú va qüestionar la idea però si es va reclamar més participació. Doncs som-hi!!!\nVine al “ple”, reina ! (2)\nposted inReflexions, Sobre Vic on Dijous, 5 de juny de 2008 by Joan Ballana with 2 Comments\nEl ple amagava un punt que serà calent. L´aposta política pel nou mercat al Remei. Dolors Pena era l´encarregada de defensar un projecte made in PSC. No tots els convergents hi aposten pel mercat (s´han menjat el galàpat?). Algun regidor de CIU ha fet de corretja de transmissió del malestar de veïns i associacions de botiguers (Centrevic, Remei-Estadi i Mercat Municipal). Fins ara no ha doblegat la voluntat dels seus i encara menys la de tot el govern. Pena va reconèixer saber quin era el posicionament de veïns i comerciants. El projecte el van avalar ICV-EUiA i la CUP, amb l´únic vot en contra de PxC. Tot i donar-hi suport, cap dels grups d´esquerres va fer una glossa heroica del projecte. Semblaven forçats a defensar allò políticament correcte. Que el mercat portarà cua i que tot hi haver-se aprovat pot haver-hi sorpreses, ningú ho nega. I és que endegar un nou mercat amb el veïnat i el comerç en contra no és la millor garantia d´èxit, al contrari (llegiu article d´opinió). En el punt de la sol·licitud per tal que Vic entri de nou a la llei de barris, l´oposició torna a queixar-se dels tics autoritaris de l´equip de govern. S´han trobat el plat amanit i a peu de taula. Se´l menjen o el deixen. Solà els hi reconeix. Punto pelota. El mòbil no para de vibrar, senyal inequívoc que haig de tornar al despatx. Em perdo la moció d´urgència (enverinada) de la CUP sobre els prínceps i la contesta de Joan López. Llàstima.


Pere Aragonès: “Davant les exigències de puresa ideològica nosaltres diem: «Hem de sumar més»”\nBarcelonaPere Aragonès (Pineda, 1982) arriba a l’ARA amb mascareta i només se la treu per fer les fotos de portada. En política la imatge és el missatge. I el moment és excepcional.\n¿Hi ha un risc real que s’hagi de tornar a un confinament total de la població i a aturar l’activitat econòmica?\nHem après que no podem fer asseveracions absolutes, però podem dir que prenem i hem pres totes les mesures per evitar un confinament total. Pel dany econòmic que provocaria, però també pel dany emocional. Per tant, quan el Govern pren mesures en un determinat territori o una limitació d’activitats és per evitar un confinament total.\nAra tothom està d’acord que es va actuar tard. Per què costa tant fer aquesta autocrítica?\nHem de ser molt humils. Evidentment si al mes de març haguéssim tingut el coneixement que tenim ara hauríem pres decisions diferents. Però en aquells moments no hi havia aquest coneixement ni l’experiència de la primera onada.\n¿Vostè recorda el dia que es va adonar del que els venia a sobre?\nEl dijous que vam tancar les escoles i la conca d’Òdena. I el que toca fer és confiar en els científics, tot i saber que entre ells també hi ha visions oposades.\nParlant d’escoles. ¿Hi haurà inici del curs escolar presencial?\nAquest és l’objectiu i estem preparats perquè sigui així. També és cert que avui no podem saber quina serà la situació epidemiològica el 13 de setembre, però l’objectiu és obrir sí o sí. Probablement algunes de les característiques d’aquesta obertura s’hauran d’anar ajustant.\nQuina és la situació de les finances catalanes, amb la caiguda brusca d’ingressos que hi ha hagut?\nDurant aquest any 2020 podem garantir tots els serveis. De cara al 2021 hi ha temes que s’han de posar sobre la taula. I a mi em sorprèn que el govern espanyol no ho estigui fent. En aquests moments la Generalitat no coneix els recursos que vindran del sistema de finançament l’any vinent, i exigim saber-los ja. És evident que l’any vinent haurem de tenir un dèficit elevat.\n¿Han arribat ja els diners d’aquest fons extraordinari de l’Estat?\nVan arribant per trams. És el moment d’ampliar els pressupostos, ho hem fet en 1.230 milions i ho seguirem fent a mesura que el fons es vagi ampliant. Alhora, tornem a reclamar que no podem estar amb un dèficit del 0%. Per això reclamem un objectiu de dèficit de l’1%, que és el que pertocaria a Catalunya.\n¿Hi ha prou diners per contractar els mestres i metges nous?\nAbsolutament. Fixi’s que en aquests moments no hi ha problemes de tresoreria. Garantim els pagaments no només de les nòmines i de tots els proveïdors, sinó de totes les ajudes i subvencions de la Generalitat.\nVostè insisteix que no hi haurà retallades però sí que hi ha d’haver un replantejament global de la despesa.\nCada departament ha fet la seva pròpia repriorització del pressupost. Però el que necessita aquest país són grans projectes. Ara que hi haurà recursos disponibles europeus, han d’anar destinats a repensar l’estructura econòmica del país. No han d’anar a tapar forats, com es va fer amb el pla E de Zapatero, sinó a fer un replantejament estratègic del país en tres àmbits: recerca i salut, digitalització i economia verda. El país s’ha de reconstruir de manera diferent al que hi havia.\nVolen crear una agència independent per definir i decidir el destí dels fons europeus que arribaran.\nLa proposta en què estem treballant és que hi pugui haver una valoració ex ante de les propostes que pugui ser feta amb criteris científics, no partidistes. Creiem que és una bona manera de poder-ho defensar davant d’Europa i davant de l’Estat.\nAquests fons es decidiran des de Madrid. ¿Vostès prefereixen que es donin per projectes o que hi hagi un fix per a Catalunya?\nEn qualsevol dels dos criteris estem preparats. Tenim 20 projectes estratègics per quan vinguin aquests fons. I sabem que quan hi ha el criteri polític de repartiment s’acaba perjudicant Catalunya.\n¿Podria posar algun exemple concret d’aquests projectes?\nMiri, un dels reptes més importants que tindrem en les properes dècades és la gestió de l’aigua, un recurs escàs. Per tant, modernitzar el regadiu a tota la zona dels canals d’Urgell ens permetria un estalvi molt important i recuperar cabal del Segre. Un segon exemple: transformar tots els sostres de la Generalitat en espais de producció d’energia solar. I un tercer en l’àmbit del transport públic: tenir les principals ciutats del país connectades a menys de trenta minuts de Barcelona.\n¿Estan preparant ja els pressupostos de l’any que ve o és millor que els faci el nou Govern?\nHi ha la possibilitat que hi hagi un avançament electoral i per això estem a l’espera. Nosaltres som partidaris que aquesta crida a les urnes es faci abans que hi hagi una possible inhabilitació ferma per part del Suprem.\nI quina resposta han rebut fins ara del president de la Generalitat?\nEl que ens diu és que encara no ha decidit la data. Hem de ser conscients que si hi ha una inhabilitació estaríem sense president, malgrat que a mi em pertocaria fer algunes de les funcions de manera interina, però això no és tenir un president. I en aquests moments és necessari un president que exerceixi.\n¿Vostè preferiria no haver d’assumir funcions del president Torra?\nÉs que crec que el millor seria que això no passés. El que pertocaria seria unes eleccions i que el president Torra pogués passar el testimoni al següent president o presidenta.\nEsquerra en aquest escenari electoral es planteja negociar els pressu postos de l’Estat amb Sánchez?\nSi Pedro Sánchez vol un segon acord amb Esquerra, abans ha de complir el primer, recuperar el crèdit perdut, i això vol dir afrontar la via política com a resolució del conflicte. Ara veiem com la Fiscalia torpedina el tercer grau dels presos, que davant de la fugida del rei emèrit el govern espanyol mira cap a una altra banda, que durant la pandèmia s’envaeixen competències...\nI com es recupera aquest crèdit?\nPrimer, revertint la política repressiva. Nosaltres proposem una llei d’amnistia perquè, si no, no podem negociar d’igual a igual. I, en segon lloc, asseure’s a negociar amb el Govern una via política, que per a ERC és un referèndum d’autodeterminació prèvia amnistia.\n¿Posen el referèndum com a condició sine qua non?\nNo, posem com a condició sine quan non tornar a seure a la taula de negociació. És el govern espanyol qui s’ha aixecat de la taula. Són ells els que han de fer propostes. Les nostres són conegudes. Jo vull que l’independentisme superi el 50% dels vots. I estem en condicions de fer-ho.\n¿L’ha decebut personalment el senyor Sánchez?\nNo n’espero res des d’un punt de vista personal. El que sé és que la força ens la donen els vots, en aquest cas els 13 diputats a Madrid.\nSembla que Sánchez ha canviat aquests 13 diputats pels 10 de Cs.\nElls hauran de triar. Però aquí el problema també el té Podem. ¿Estan disposats a tolerar que el PSOE faci un acord amb Cs que trenqui la coherència del govern de coalició?\n¿Encara manté que la família Borbó és una organització criminal?\nSí, evidentment. Què hi ha més corrupte que un cap d’estat ho sigui perquè és fill d’una determinada persona i no perquè l’han escollit?\nEl PSOE fins i tot és reticent a treure el delicte d’injúries a la Corona.\nPer això el nostre missatge als republicans espanyols és: “Ajudeu-nos, perquè si alguna cosa pot obrir el pany de la república espanyola serà una república catalana independent”. I també hem de dirigir-nos a aquells ciutadans de Catalunya que encara no són independentistes però que sí que són republicans.\nEstà pensant en els votants del PSC?\nEn els votants del PSC i en els votants de Podem també que se senten republicans i que veuen com uns, el PSOE, és el partit dels més monàrquics en aquests moments, i l'altre, que és Podem, i que son republicans podríem dir-ne asimptomàtics, no? Que ho són de paraula però que després en les decisions que pren el seu govern o en les complicitats que té el govern de coalició del que formen part doncs no es veu aquest republicanisme per enlloc. Per tant l'independentisme té una oportunitat també. Per això és important dirigir-nos al conjunt de la ciutadania i això és el que fa ERC. Esquerra Republicana té la missió estratègica d'anar allà on hi ha un espai d'interacció de l'independentisme amb algú que no ho és. Anar-hi a convèncer i a explicar les bondats del projecte. I a explicar que l'única oportunitat de tenir una república és tenir una república catalana independent.\nLa qüestió és com s’hi arriba, a aquesta república. Carles Puigdemont ha parlat de “confrontació intel·ligent”.\nEn tot cas, ja ens explicaran com es concreta aquesta proposta més enllà del titular. Però és que la negociació i el diàleg han de ser tan intel·ligents com la confrontació. La nostra proposta és clara: forçar l’Estat a una negociació. I per fer-ho necessitem sumar molta més gent. Necessitem majories més àmplies i necessitem enfortir les institucions, un bon govern republicà i internacionalització de la nostra causa.\nEl problema és què passa quan l’altra banda no vol negociar o pacta amb Cs o fins i tot el PP.\nDoncs es torna a forçar amb majories més àmplies. ¿I com s’obtenen a Catalunya majories més reforçades amb un escenari com el que vostè diu? Dirigint-nos al votant del PSC i dient-los: “¿El vostre projecte és aquest que va agafat de la mà del PP i de Cs, o esteu més a prop d’un projecte d’esquerres, a favor d’un referèndum i a favor de la república? La nostra tasca és aquesta.\n¿I les relacions amb JxCat? Tota la legislatura ha estat farcida d’episodis de tensió...\nHem de fer autocrítica i admetre que ens cal consens estratègic. Nosaltres estem disposats a posar la nostra proposta sobre la taula i que la discuteixi tothom.\n¿Vostè considera que aquesta confrontació intel·ligent de què parla Puigdemont passa, per exemple, per cessar el secretari general del Parlament, el senyor Muro?\nCrec que hauríem de revisar si el ple sobre la monarquia ha sortit com ens hauria agradat, perquè al final s’han acabat destacant més les diferències al voltant del paper dels funcionaris del Parlament que no pas que som l’únic Parlament de l’Estat que va fer una votació i un debat sobre la monarquia amb un resultat favorable a la república.\n¿JxCat ha tingut un comportament lleial amb Esquerra Republicana al llarg dels últims mesos?\nAixò ho jutjaran els ciutadans a les urnes.\nPerò vostè en deu tenir una opinió.\nSempre treballem per dirigir les nostres energies no a perdre el temps a veure qui és més independentista ni a criticar el del costat, sinó a convèncer els que encara no estan convençuts. Ara hi ha un objectiu compartit, que és superar el 50%.\nPerò l’independentisme està bastant lluny d’aquesta situació. Fins i tot Puigdemont en el seu llibre titlla Oriol Junqueras de deslleial.\nDavant d’exigències de puresa ideològica, la nostra resposta sempre és que hem de sumar més gent. Aquí dedicarem els nostres esforços. No ens trobaran perdent el temps en criticar l’independentista del costat. Amb la feinada que tenim!\nCovid-19 Pere Aragonès ERC PSC Comuns


Bonifacio guanya la segona cursa a Spa :: FormulaRapida.net\nFormula Ràpida > Bonifacio guanya la segona cursa a Spa\nBonifacio guanya la segona cursa a Spa\nBruno Bonifacio ha guanyat la segona cursa de Bèlgica passant la mà per la cara a De Vries que ha estat tercer i empata a punts amb el seu rival. Olsen ha estat segon.\nPer: Guillem González Vela\nSi calia emoció l’hem trobada. La segona cursa al circuit d’Spa-Francorchamps ha estat perfecte per gaudir de la Formula Renault 2.0. De Vries, amb la pole intentaria defensar el liderat.\nA la sortida De Vries mantenia la posició però a Les Combes dos pilots l’igualaven: Bonifacio i Panis. Panis en sortia perjudicat quan Bonifacio el toca a la primera frenada i fa una virolla per col·locar-se últim. De Vries mantenia la primera plaça. Ja entrats a la tercera volta Bonifacio s’acostava a De Vries i l’avançava a la llarga recta després de l’Eau Rouge, amb Olsen aprofitant-se. De Vries havia de reaccionar. En dos revolts aconseguia avançar Olsen, però per poca estona.\nLa distància entre Bonifacio i De Vries no variava fins la setena volta i en detriment del líder del campionat: era ja de més d’un segon i això permetria Olsen avançar De Vries, que en un intent per defensar la seva posició l’empenyia cap a la gespa a alta velocitat i més tard seria investigat per aquesta acció.\nEntrant ja a les últimes voltes Villemi avançava Oruzhev en un moviment magistral. Però la batalla real era al davant, on Callan O’Keeffe atrapava De Vries a falta de dues voltes. A l’arribada de Les Combes O’Keeffe es convertia en un altre rival del pilot holandès que se sortia de l’asfalt. Això no el permetia fer l’avançament, però sí mantenir-se en la lluita. Tan sols li quedava una volta i s’hauria d’ocupar del seu company d’equip, Amweg, que també volia tastar-ne un tros.\nBonifacio, amb la victòria assegurada, abaixava una mica el ritme i Olsen arribava segon enganxat. Més lluny De Vries – encara essent investigat – arribava tercer tot completant el podi i seguit de O’Keeffe i Amweg, que no havien aconseguit el seu objectiu. Això resulta en De Vries i Bonifacio empatats al campionat a setanta punts: emoció assegurada!\nAl baixar del cotxe, Bonifacio declarava: “Ha estat un cap de setmana perfecte, hem fet un gran treball per recuperar-nos de mals resultats i ens n’hem sortit. Ho agraeixo a tot l’equip i la meva família”. Més endavant era preguntat per la cursa: “Per mi el més emocionant de la cursa ha estat a la primera frenada quan tants cotxes arribàvem enganxats. No he pogut avançar llavors a De Vries però ho he fet més tard.”\nLa propera cita de la Formula Renault 2.0 Eurocup és d’aquí tres setmanes a Moscow.\nResultats de la segona cursa de la Formula Renault 2.0:\nPos. Car Driver Team Nation Time\n1 20 Bruno Bonifacio Prema Powerteam BRA 27:37.090\n2 22 Dennis Olsen Prema Powerteam R NOR + 0.708\n3 19 Nyck De Vries Koiranen GP NED + 3.739\n4 6 Callan O'Keeffe ART Junior Team R RSA + 4.65\n5 5 Levin Amweg ART Junior Team SUI + 5.044\n6 1 Anthoine Hubert Tech 1 Racing R FRA + 6.483\n7 45 Matevos Isaakyan JD Motorsport R RUS + 7.181\n8 21 Hans Villemi Prema Powerteam EST + 10.301\n9 3 Egor Orudzhev Tech 1 Racing RUS + 11.924\n10 10 Andrea Pizzitola Manor MP Motorsport FRA + 12.57\n11 7 Matt Parry Fortec Motorsports GBR + 13.076\n12 18 Ignazio D'Agosto Koiranen GP ITA + 13.553\n13 11 Steijn Schothorst Manor MP Motorsport NED + 16.91\n14 15 Kevin Jörg Josef Kaufmann Racing SUI + 23.067\n15 28 Simon Gachet Arta Engineering FRA + 24.541\n16 39 Louis Deletraz AVF R SUI + 25.633\n17 17 Nick Cassidy Koiranen GP NZL + 25.748\n18 40 Matthew Graham AVF R GBR + 28.05\n19 44 Luke Chudleigh Tech 1 Racing CAN + 29.062\n20 8 Jack Aitken Fortec Motorsports GBR + 29.888\n21 14 Gustav Malja Josef Kaufmann Racing SWE + 30.87\n22 56 Jake Hughes Mark Burdett Motorsport GBR + 31.09\n23 54 Dario Capitanio BVM Racing ITA + 31.648\n24 57 Raoul Owens Mark Burdett Motorsport GBR + 31.873\n25 47 Akash Nandy Tech 1 Racing R MAS + 32.468\n26 9 Martin Rump Fortec Motorsports EST + 33.253\n27 48 Philo Armand Tech 1 Racing R INA + 37.779\n28 4 Aurélien Panis ART Junior Team FRA + 41.617\n29 46 Dennis Korneev JD Motorsport RUS + 43.396\n30 51 Charles Leclerc Fortec Motorsports R MON + 44.413\n31 49 Julio Moreno Manor MP Motorsport ECU + 44.555\n32 24 Gregor Ramsay KTR R GBR + 45.545\n33 38 Josef Zaruba AVF CZE + 47.363\n34 2 Vasily Romanov Tech 1 Racing R RUS + 47.492\n35 53 Alex Bosak Prema Powerteam POL + 55.457\n36 55 Semen Evstigneev BVM Racing R RUS + 1:14.581\n37 23 Alexander Albon KTR R THA + 1:15.778\nDNF 52 Thiago Vivacqua Fortec Motorsports R BRA\nDNF 26 James Allen Arta Engineering R AUS\nDNF 16 Ryan Tveter Josef Kaufmann Racing USA


Una torera al corre de bou de Cardona - Regió7 :: El Diari de la Catalunya Central\nUna torera al corre de bou de Cardona\nMarta Borao, de 24 anys, va ser ahir la primera dona que va torejar a la plaça cardonina, i es va posar el públic a la butxaca\nnoemí badrenas cardona 10.09.2018 | 00:12\nLa vaqueta corrent cap a un dels participants. Salvador redó\nLa vaqueta corrent cap a un dels participants.\nTotes les imatges dels corre de bou de la Festa Major de Cardona\nLa seva actuació va ser molt ovacionada i aplaudida. Crits de «torera», «olé» i «guapa» van victorejar Marta Borao ahir a la plaça de bous de Cardona, muntada durant aquests dies de festa major a la plaça de la Fira. Era la primera dona torera que sortia a l'arena cardonina. Els veterans d'aquesta centenària –i polèmica– tradició explicaven que altres anys sí que s'havien vist dones a la plaça, corrent davant de les vaquetes, però no eren professionals.\nBorao, de només 24 anys i de Terol, va sortir a la plaça amb molta convicció. Amb els seus moviments marcats, provocant sense parar el brau que tenia davant amb la capa vermella i torejant-lo de forma elegant, la jove es va posar ràpidament el públic a la butxaca. La torera es va exhibir, de forma inèdita en ser una dona, al costat de Miguel Ángel de Pablo i Jonatan Blázquez, els dos toreros que ja van participar al corre de bou de dissabte. En acabar el toreig, dos nois que participaven al corre de bou van alçar Borao a espatlles i la van passejar per la plaça. I des del balcó de les autoritats li van llançar un ram de flors (es deia que era d'una geganta).\nUnes 1.500 persones omplien les grades des de 2/4 de 6 de la tarda. I a l'arena, més gent que el dia anterior. Tots plegats van viure alguns moments tensos. El primer va passar abans de l'actuació de Borao i el va protagonitzar la primera vaqueta. Corria darrere d'un jove que es va voler protegir enfilant-se al burladero i l'animal va saltar la tanca de fusta i es va escolar dins l'espai de seguretat. Les persones que eren darrere la tanca van sortir corrents i també ho va fer el brau, que va continuar uns minuts més a la plaça perseguint els uns i els altres.\nL'altre ensurt va tenir lloc quan una altra vaqueta va envestir un home que s'agafava d'una de les cordes per protegir-se de l'animal. El va fer caure a terra i el va colpejar amb el cap. Ràpidament els seus companys van cridar l'atenció del brau i aquest es va allunyar del jove, que afortunadament no es va fer cap ferida.\nEs van treure set vaquetes a plaça durant el corre de bou. Algunes van ser torejades, d'altres van empaitar la cargolera. Una va sortir tan enfurismada que es va retirar al cap de res amb l'ajuda de dos mansos. Per llei cada animal pot estar a la plaça 15 minuts, no més. Sembla poca estona, però és temps suficient per cansar l'animal. En alguns casos, fins i tot, al brau li costava mantenir-se dret.\nAmb defensors i detractors i un ampli debat sobre la taula, el que no es pot negar és que el corre de bou de Cardona gaudeix de bona salut, sempre amb una plaça ben plena i un públic encantat.\n«Si es prohibissin les corrides arreu, milers de ramaderies s'extingirien». Bages\nL'afició als corre de bou de Cardona no decreix i omple de ple la plaça. Bages\nCorre de bou\nCorre de bou de Cardona\nFesta Major de Cardona\nSalut es planteja treure la vacunació de la grip dels CAP per no col·lapsar-los\nLes acadèmies d´idiomes de Manresa afronten la crisi amb classes reduïdes i formació virtual\nEl Baxi arrenca amb una victòria d´ofici en els últims minuts (84-88)\nLluís Calderer: tossudament alçat\nJordi Pesarrodona s´enfronta avui al seu judici per desobediència greu\nCalderer i la memòria de la USB\nTens dubtes relacionats amb el teu gos o gat?


Sant Cugat acull la trobada dels 10 finalistes que competiran a la final d’Apps per a tothom | Sala de Premsa SantCugat\nL’Ajuntament atorga el premi BestNewApp, dotat amb 1.500 €\nLactApp, Ciudades Patrimonio Accesibles, MAP4ALL, Blappy, Aprendices Visuales, Special Stories, WhatsCine, Lazzus, Wheris i Familyar són les 10 aplicacions que competiran pels 5.000 euros de premis i una plaça per a la final internacional d’Smart City Hack que se celebrarà a Smart City Expo\nEl pròxim 19 d’octubre El Casal Torreblanca acollirà la final del concurs ‘Apps per a tothom’, en la qual competiran les 10 apps finalistes que han superat les diferents etapes d’aquest desafiament promogut per Cocemfe Barcelona, dins del marc d’Smart City Hack per impulsar l’accessibilitat tecnològica i la creació de ciutats intel·ligents i humanes amb el qual l’Ajuntament col·labora.\nBest New App: premi atorgat per l’Ajuntament de Sant Cugat dotat amb 1.500 euros i la possibilitat de ser una de les finalistes de la Gran Final Internacional de SCH16.\nAquestes són les apps finalistes:\nLactApp (Barcelona), una aplicació mòbil capaç de detectar i oferir solucions a les dificultats que poden sorgir durant la lactància: està desenvolupada per a Android, iOS i HTML5.\nMAPP4ALL (Barcelona) és una aplicació gratuïta per a mòbils i tauletes basada en un mapa que geolocaliza llocs d’interès general amb el seu grau d’accessibilitat universal. L’app s’ha desenvolupat per a Android i iOS.\nBlappy (Madrid) és una eina de comunicació desenvolupada per facilitar les converses amb un objectiu social: permetre que dues persones, amb independència de la seva llengua i de si tenen o no una discapacitat sensorial, puguin entaular una conversa gràcies a la tecnologia bluetooth del seu dispositiu mòbil. L’app està disponible per a Android.\nAprendices Visuales (Cadis), desenvolupada per a Android i iOS, és una eina que proporciona als nens i nenes amb autisme tots els recursos a fi que desenvolupin al màxim el seu potencial.\nSpecial Stories (Durham, UK), és una aplicació per a nens i nenes amb necessitats educatives especials (autisme, síndrome de Down, paràlisi cerebral i discapacitat auditiva) que permet crear fàcilment històries pròpies per fomentar la parla i habilitats com la lectura. Aquesta app està disponible per a Android i iOS.\nLazzus (Astúries), és una aplicació per a iOS i Android que proporciona un camp de visió virtual per a persones amb discapacitat visual que els ajuda a saber què hi ha al seu voltant en temps reial.\nWheris (Barcelona), és un sistema d’impressió i àudio interactius que implementa a les imatges impreses o pistes d’àudio enllaços imperceptibles a l’oïda humana però perceptibles a les càmeres i micròfons d’smartphones i tauletes (iPhone i Android). A partir d’una aplicació dissenyada per aquesta funció, permet accedir a continguts web i multimedia on-line. També permet escanejar Codis QR i Codis de Barres.\nLa Gala d’Apps per a tothom se celebrarà el pròxim dia 19 d’octubre a partir de les 18.00 hores al Casal Torreblanca. El registre ja està obert i es pot fer gratuïtament aquí.\nLa gala s’ha concebut com a un gran esdeveniment on, a més de l’emoció d’escollir la guanyadora, hi haurà un keynote sobre accessibilitat mobile a càrrec de Ferran Gallego, CEO a Code Factory in en acabar la vetllada, hi haurà una sessió de networking i refrigeri per als convidats.\nSant Cugat i Cerdanyola acorden prendre mesures per atenuar els sorolls generats pel local d’oci nocturn “La Carpa”\nL’Ajuntament instal·la un “semàfor a terra” per reforçar la seguretat dels vianants que caminen mirant el telèfon mòbil


Publicat per Antonio Hernández a 17:41\nFernando Font de Gayà 21 de novembre de 2012, a les 18:17\nLa de la fira de Santa Llùcia, molt fresca,\nespontània, colorista, i un punt naïf.\nAra la de la catedral, desde la via layetana,\nES BONÌSSIMA, felicitacions...!\nXevi 21 de novembre de 2012, a les 18:56\nM'agrada molt aquesta segona amb el sol entrellucant al cel. És una taca ben aconseguida.\njoshemari 21 de novembre de 2012, a les 22:40\nLa de la catedral, genial!\nRaimundo Lopez 22 de novembre de 2012, a les 16:05\nCon dos colores... y lo que nos has vacilado! Consol.\nAntoni Colomer Aquarel.la 23 de novembre de 2012, a les 19:03\nConsól, les teves dues pintures m'agraden, però sobretot la segona, amb aquest solet velat que hi has posat i la gamma de colors càlids i boirosos, que són la millor virtud d'aquest treball.\nEduardo Vicente 23 de novembre de 2012, a les 23:47\nCoincido con la mayoría, la catedral, de coña.\nDomingo Benito 24 de novembre de 2012, a les 18:43\nMolt bé Consol, m'agraden, més la segona, té mes personalitat.


Els mercats promouen iniciatives online per fer #desdecasa amb motiu de Sant Jordi | Som de Mercat\nEls mercats promouen iniciatives online per fer #desdecasa amb motiu de Sant Jordi\nActiu 20 abr., 2020 Per Redacció Mercats BCN\nEls mercats de Barcelona, amb motiu de la celebració de Sant Jordi, impulsen iniciatives o tallers perquè els seus clients i clientes puguin fer #desdecasa.\nEn el cas del Mercat de la Llibertat,el proper 23 d'abril a les 17 hores transmetran en directe des dels seus perfils d'instagram i Facebook un taller de roses de paper perquè els més menuts puguin fer des de casa.\nPel que fa al Mercat del Carmel, han organitzat un concurs a través del qual animen a nens i nenes a fer des de casa un dibuix o un text amb motiu de Sant Jordi, i fer-lo arribar al correu del mercat. Entre tots els participants, es lliuraran un total de 35 premis. Per consultar les bases completes, ho podeu fer a través d'aquest enllaç.\nEl Mercat de la Trinitat, juntament amb l'Associació del Comerç i les Empreses de la Trinitat Nova, animen a enviar un video als seus clients i clientes on llegeixin en veu alta el seu llibre preferit. De totes les peces que rebin, en faran un video comú.\nPer últim el Mercat Dominical de Sant Antoni ha convocat el 1r premi de disseny de Punts de Llibre per tal de promoure la creativitat dels nens i nenes des de casa. Els participants hauran d'enviar la seva proposta a través d'instagram. Per consultar les bases completes ho podeu fer a través d'aquest enllaç.


Des de les Assemblees de Joves per la Unitat Popular - Indymedia Barcelona\nDes de les Assemblees de Joves per la Unitat Popular\nCorreu-e: info ARROBA cajei.net (no verificat!)\t 22 set 2006\nPassada una setmana i vistos els resultats de l’11 de Setembre d’enguany, les Assemblees de Joves de l’Esquerra Independentista volem fer algunes consideracions al respecte. Des de la CAJEI volem aportar un gra de sorra més al conjunt d’expressions i voluntats mostrades pels diferents agents de l’Esquerra Independentista.\n1. Considerem un pas de vital importància la voluntat mostrada per diferents organitzacions d'avançar des de la vertebració de l’Esquerra Independentista i cap a la Unitat Popular als Països Catalans.\n2. L’11 de Setembre ens ha demostrat que la unitat en la lluita no només pot expressar-se en les comunicacions públiques, sinó en la pràctica del carrer, com va quedar palès al llarg de les manifestacions de l’Esquerra Independentista, més combatives i més multitudinàries que altres anys, en les quals els interessos i el treball de cada organització no va impedir unir esforços en moltes de les activitats de la jornada i mostrar una imatge unitària que amb els anys hauria d’anar solidificant-se i que de ben segur donarà els seus fruits.\n3. Finalment, volem ratificar la nostra voluntat de treballar per un 9 d’octubre unitari entre totes i cadascuna de les organitzacions polítiques que s’engloben en el sí de l’Esquerra Independentista, superant les diferències que hi puguin haver i perquè serveixi de precedent en les pròximes diades nacionals a celebrar.\nPer uns Països Catalans reunificats, independents i socialistes,\nTots i totes juntes en la lluita al carrer\nRe: Des de les Assemblees de Joves per la Unitat Popular\nper bona\t 22 set 2006\nMolt interessant la proposta de la Cajei, mica en mica, anem avançant cap a la unitat popular. Esperem que no es repeteixin els mateixos esdeveniments que durant el 25 d'Abril.\nDE vegades les paraules signifiquen els mateixos conceptes. És més important la paraula que la gramàtica. Amunt Cajei, amunt la unitat popular!\nper Xisco\t 23 set 2006\nEndavant i Cajei ja han fet la seva aposta per un 9 d'octubre unitàri, qui més s'hi apunta?\nNomés el treball real, donarà consistència a les paraules. Menys [Unim-nos] i més unir-se!\nper El Forn\t 23 set 2006\nperquè cajei i endavant són el mateix, no té cap mèrit unir el que és igual.\nper difamació\t 24 set 2006\nnomés endavant i caje han fet aposta per nou d'0ctubre unitari? serà pq a valència no pinten una puta merda? i pq si ni ells van junts no aparenten res de res?\nper .\t 24 set 2006\nestic amb lo que diu "Xisco". Als dos següents no val la pena ni contestar-los.\ni afegeixo, maulets a barcelona tampoc pinta res i igualment s'ha fet unitari l'11. I al Principat menys girona i potser algun nucli més ben poc hi pinta igualment.\nper des de comarques\t 24 set 2006\nmenys picabaralles de baralletes entre nens i més treball. Cadascú pinta on pinta i és infantil, inútil i el que és pitjor autodestroctiu el fet que ens tirem pedres els uns als altres. Ja sabem cadascú el poder que té, no ens llançem pedres els una als altres.\nEl millor comentari és el de bona "és més important la paraula que la gramàtica".\nS'hauria d'acabar amb els personalismes en el sí de l'EI i en el tu ets així i l'altre aixà, les assamblees acaben sent el pont irrenunciable, cadascú ja sap que pensa.\nper el de comarques\t 24 set 2006\nper cert, sóc més proper a endavant-cajei que a maulets, ho deia per les suspicacies malaltisses...\nper No fotem\t 24 set 2006\nEm sembla totalment lícit que es facin propostes polítiques però malament anem si intentem enganyar-noa a nosaltres mateixos/es.\n"les manifestacions de l’Esquerra Independentista, més combatives i més multitudinàries que altres anys". Més combatives? jo no ho vaig percebre però això és qüestió d'opinió. El que si que és irrefutable és que tant Endavant al seu comunicat com aquest de la cajei menteixen al dir que van ser més multitudinàries, porto anant deu anys a la mani de la tarda i seria segurament l'any amb menys gent. No dic que vingués menys gent perquè fos "unitari" pas, però el pont va fer molt de mal.\n11 setembre unitari? Va ser unitari a Barna i a Girona però a lleida no per ficar un exemple, no podem alliberar el país si uns quants no són capaços de veure més enlà de l'àrea metropolitana i que ni la seva ciutat i la seva organització no són el melioc del món\nper xulant\t 25 set 2006\nEstà clar qui té presència a les comarques i qui és una província Barcelona (si voleu sencera va) amb una assemblea a una altra província (Lleida) i amb poc més a Tarragona i en el cas de la província de Girona no surt al mapa.\nEm sap greu però parlar de Cajei i de comarques es fa díficil per això s'ha de fer per provincies en aquest cas 3 sobre 4 imagina't. De fet no es pot parlar de Vegueries perquè n'hi hauria més de 2 sense presència (Principat) si parlèssim de Països Catalans ja seria un insult.\nEstà clar qui té illes i qui no té ni nord (Camp de Girona - Catalunya nord), ni sud (Per sota de València). Està clar doncs quines organitzacions són nacionals i quines ho voldrien ser.


El Govern aportarà 2, 3 milions i MoraBanc 5 perquè el BC Andorra\nEl Govern aportarà 2, 3 milions i MoraBanc 5 perquè el BC Andorra sigui equip ACB\nEsports 11 de juny, 2014\nEl projecte del Bàsquet Club Andorra ha rebut aquesta tarda el suport definitiu. El Govern ha anunciat una ajuda que serà de 2.300.000 euros la temporada que ve. MoraBanc, el patrocinador principal, es farà càrrec de les despeses del cànon i del fons d´ascensos i descensos, amb una subvenció de més de 5 milions.\nHa calgut molta feina de despatxos, però l´ascens a l´ACB que el Bàsquet Club Andorra va celebrar fa dos mesos ja és realitat. L'esperada notícia s´ha sabut avui amb un anunci doble. D´una banda el Govern ha fet pública una subvenció per a la temporada que ve de 2.300.000 euros. 500.000 sortiran de les arques d´Andorra Turisme i la resta, del pressupost del 2015.\nUna vegada confirmada la subvenció del Govern, MoraBanc ha fet públic el suport amb unes xifres de vertigen: 5.284.000 euros, que finançaran el cànon d'accés, al fons d'ascensos i descensos i un aval de garantia. L'acord entre el club i l´entitat bancària serà per 10 anys i l´equip passarà a dir-se MoraBanc Andorra.\nDivendres el club farà la inscripció per jugar a l´ACB, coincidint amb l´últim dia de termini. 18 anys després, Andorra tornarà a gaudir de la millor lliga d'Europa. El club treballa en un pressupost esportiu al voltant dels 3 milions per a la temporada que ve.\nAvui s´ha posat la primera pedra d´un projecte que ara té com a gran repte garantir la continuïtat.